  Виталий Пронин 12-тӥ - 26-тӥ пӧсьтолэзе Ижын вашкала удмурт крезьгуро инструментлы - кубызлы - сӥзем фестиваль ортчоз. Берло аръёсы та инструментэз лэсьтон но соин шудон йылолъёсты азинто Румыниысь мадьяр этнограф Миклош Дэметэр, Татарстанысь Балтаси ёросын улӥсь кубызчи Михаил Романов, «Айкай» театрысь артист Павел Камашев, Эграысь Эшъяськон юртын ужась Дмитрий Лекомцев но «Дукес» группаысь усточи Чудья Жени. Соос но трос мукетъёсыз пыриськозы «Кубыз» фестивале. Фестиваль улсын пӧртэм ужрадъёс ортчозы. Анастасия Дэметэр-Петрова но Миклош Дэметэр- 12-тӥ пӧсьтолэзь, Арт-Резиденция. М. Дэметэрлэн туспуктэмъёсыныз адӟытон. Ватка сьӧрысь кубызлы сӥзем лекция. Кутсконэз 18.30 часын- 17 пӧсьтолэзь, «Грифон» арт-центр. Пиналъёс понна шудон-эктонъёс. Кутсконэз 18.30 часын (0+) - 19-тӥ пӧсьтолэзь, Городысь проектъёсъя «Лифт» штаб. Вашкала инструментъёсын шудонлы но туала крезьгурлы сӥзем кенешон. Кутсконэз 18.30 часын - 26-тӥ пӧсьтолэзь, Кибашлыослэн элькун юртсы. Кубызэн шудонъя, сое лэсьтонъя мастер-классъёс. Кутсконэз 15.00 часын - 26-тӥ пӧсьтолэзь, Киров нимо паркысь фан-зона. Кубызэн шудонлы сӥзем бадӟым концерт, эктон ӝыт. Кутсконэз 19.00. часын (12+). Удмурт дунне Туспуктэм: Чудья Жени,  vk.com/kubyzfestdemeter сайтысь    